Placuit atque convenit inter donnum Maiolum, abbatem, et fratres Clunienses, necnon et quendam virum, nomine Icbertum, ut inter se terras scamiarent, quod et fecerunt. In primis donat Icbertus campum et pratum quod est situm in pago Matisconensi, in villa Lornandis; et terminat a mane via publica, a medio die terra Sanctæ Mariæ, a sero Sancti Petri, a cercio rupem magnam. Pratus etiam terminatur ita: a mane guttam currentem, a medio die terra Fredoni, a sero via publica, a cercio guttam aque. Econtra donat donnus Maiolus et monachi campum unum qui est in eodem comitatu, in villa Turris, qui terminat a mane terra Bernardi, a medio die Icberti, a sero via publica, a cercio ad ipsum Icbertum. Infra isto terminio donat donnus abbas et fratres, ut quandiu vivit Icbertus et Letberga, uxor ejus, teneant, et post obitum amborum medietas ipsius terræ ad locum Cluniacum perveniat, aliam medietatem Icbertus, filius eorum, teneat usque in finem vitæ suæ, et deinde ad jam dictum locum redeat ipsa pars medietatis. Campum et pratum quod supra insertum est ad presens ipsi condonant, ut faciant fratres quicquid facere voluerint, et hoc iccirco faciunt ut ipsos fratres semper meliores et adjutores habeant; campum eo tenore donant fratres, ut ipsi ædificent et plantent, et in melius perducant ut, quando ad locum pervenerit denominatum, fratres eum recipiant constructum et ædificatum. Signum Icberti et uxori suæ Letberge, qui fieri et firmare rogaverunt. S. Icberti et filii ejus. S. Constabuli. S. item Constabuli et Dedenchi, Dominici, Dodoni, Constantii, Icberti, item Constantii, Aichardi et Adelelmi. Data per manum Rothardi, anno XXV Hlotarii regis.